cyanic-selkie/wikianc huggingface dataset:
নাজির উদ্দিন আহমদ
কর্মজীবন
নাজির উদ্দিন আহমদ ১৯০৭ সালে ঢাকা কলেজে ইংরেজির প্রভাষক হিসেবে যোগদান করেন। পরবর্তী বছর তিনি বেঙ্গল সিভিল সার্ভিসে নিয়োগ পান। ১৯১৯ সাল পর্যন্ত তিনি বিভিন্ন পদে চাকুরি করেন। ১৯২০ সালে তিনি ময়মনসিংহ জেলার জামালপুরের মহকুমা প্রশাসক নিযুক্ত হন। সরকারি চাকুরিতে কৃতিত্বের স্বীকৃতি স্বরূপ সরকার ১৯১৭ সালে তাঁকে ‘খান বাহাদুর’ উপাধি প্রদান করে। ১৯২১ সালে নাজিরউদ্দিন আহমদকে ঢাকা বিশ্ববিদ্যালয়ের প্রথম রেজিস্ট্রার নিয়োগ করা হয়। তিনি ঢাকা বিশ্ববিদ্যালয়ের প্রতিষ্ঠালগ্নে নাজিরউদ্দিন আহমদ বিশ্ববিদ্যালয়ের একাডেমিক ও অবকাঠামো উন্নয়নে বিশেষ অবদান রাখেন। তাঁর প্রচেষ্টার ফলে বিশ্ববিদ্যালয়ের সূচনালগ্নে গবেষণার বিশেষ সুযোগ সৃষ্টি হয় এবং অধ্যাপকগণ পূর্ণবেতনে শিক্ষাছুটি লাভ করেন। নাজিরউদ্দিন আহমদ ১৯৪৪ সালে ঢাকা বিশ্ববিদ্যালয় থেকে অবসর গ্রহণ করেন।
প্রশংসা
১৯৪৫ সালে ঢাকা বিশ্ববিদ্যালয়ের সমাবর্তন অনুষ্ঠানে উপাচার্য প্রফেসর মাহমুদ হাসান তাঁর বক্তৃতায় নাজিরউদ্দিনের পান্ডিত্য এবং প্রশাসনিক দক্ষতার প্রশংসা করেন। ঢাকা বিশ্ববিদ্যালয়ের প্রথমদিকের অনেক শিক্ষক ও ছাত্র তাঁদের স্মৃতিকথা ও অন্যান্য লেখায় নাজিরউদ্দিন আহমদের চারিত্রিক সততা এবং দক্ষতার কথা উল্লেখ করেন। এছাড়াও ঢাকা বিশ্ববিদ্যালয়ের প্রথম উপাচার্য স্যার ফিলিপ জোসেফ হার্টগ ইংরেজি ভাষায় নাজিরউদ্দিন আহমদের অসামান্য পারদর্শিতার প্রশংসা করেন।
মাদকের বিরুদ্ধে বাংলাদেশের যুদ্ধ
প্রধানমন্ত্রী শেখ হাসিনার অধীনে বাংলাদেশ সরকার কর্তৃক অভিযুক্ত মাদক ব্যবসায়ী ও ব্যবহারকারীদের বিরুদ্ধে বাংলাদেশের মাদক যুদ্ধ বা মাদকের বিরুদ্ধে বাংলাদেশের যুদ্ধ একটি চলমান অভিযান। মাদক ব্যবসায়ীদেরকে অভিজাত বাহিনী র‌্যাপিড অ্যাকশন ব্যাটালিয়ন (র‌্যাব) -এর অপরাধ দমন ইউনিট এবং পুলিশ কর্তৃক বিচারবহির্ভূত হত্যাকাণ্ডকেকে মানবাধিকার সংগঠন এবং বিদেশি কূটনীতিকরা সমালোচনা করেছেন।
পটভূমি
বাংলাদেশে অজানা সংখ্যার প্রচুর মানুষ মাদক সেবন করে থাকে। ধারণা করা হয় এ সংখ্যা ১০০,০০০ থেকে ৪ মিলিয়ন পর্যন্ত হতে পারে। ২০১৫ সাল থেকে, বাংলাদেশ সরকার ইয়াবাদেহুত নামে পরিচিত একটি সস্তা মিথামফেটামিন ট্যাবলেট নির্মূল করার চেষ্টা করে যাচ্ছে, এবং পুলিশ সেই সময় থেকে প্রচুর পরিমাণে ইয়াবা বড়ি উদ্ধার করেছে। ২৯ মিলিয়নেরও বেশি "ইয়াবা" বড়ি কেবলমাত্র ২০১৬ সালেই জব্দ করা হয়েছিল, যা ২০১১ সালে ছিল মাত্র ১.৩ মিলিয়ন। বাংলাদেশ সরকারের ২০১৬ সালের এক প্রতিবেদন অনুসারে এসব জানা যায়। অভিযোগ রয়েছে যে, মাদকের বৃহৎ ব্যবসায়ীদের মধ্যে অনেক ক্ষমতাসীন আওয়ামী লীগ দলের সদস্য, সরকার সমর্থক যুবলীগ এবং স্বেচ্ছাসেবক লীগের সদস্য রয়েছে।
ঘটনা সমূহ
"ইয়াবার" ক্রমবর্ধমান বাণিজ্যের প্রতিক্রিয়ায় বাংলাদেশ ২০১৮ সালের মে মাসের মাঝামাঝি সময়ে একটি বড় "ইয়াবা" ক্র্যাকডাউন শুরু করে। অভিযানের প্রথম ১০ দিনে বাহাত্তর মাদক ব্যাবসার আসামী নিহত হওয়ার বিষয়টি নিশ্চিত করা হয়েছিল। বাংলাদেশ পুলিশের মুখপাত্রের মতে, অভিযানের প্রথম তিন সপ্তাহে দেশব্যাপী অভিযানে প্রায় ১৫,০০০ মানুষকে গ্রেপ্তার করা হয়েছিল। মাদকের ব্যবসায়ের সাথে জড়িত থাকার অভিযোগে ২০১১ সালের মাঝামাঝি থেকে জুলাই ২০১৮ পর্যন্ত ২২,০০০ লোককে গ্রেপ্তার করা হয়েছিল। ঢাকা ভিত্তিক মানবাধিকার সংগঠন অধিকারের মতে, ২০১১ সালের মধ্য মে থেকে জুলাই ২০১৮ পর্যন্ত ২১১ জন মাদক সন্দেহভাজনকে হত্যা করা হয়েছিল, যাদের মধ্যে তৃতীয়াংশেরও বেশি প্রথমে গ্রেপ্তার হয়েছিল। বেশিরভাগ হত্যাকাণ্ড একটি সাধারণ স্ক্রিপ্ট অনুসরণ করেছিল: অভিযুক্ত মাদক ব্যবসায়ীরা "বন্দুকযুদ্ধে" মারা যান, সাধারণত রাত্রে, নিহত মাদক ব্যবসায়ীদের কাছে অস্ত্র ও মাদক পাওয়া যেত।
হত্যার কয়েকটি উল্লেখযোগ্য ঘটনা হ'ল:
বিতর্ক
ডেইলি টেলিগ্রাফের প্রচ্ছদ খবরে অভিযোগ করা হয়েছে, অভিযানটি ওই বছরের শেষের দিকের সাধারণ নির্বাচনের আগে রাজনৈতিক ভয় দেখানোর জন্য বিচারবহির্ভূত হত্যাকাণ্ডের একটি আয়োজন। উদ্ধৃত ঘটনায় বিরোধী দলের কর্মী হাবিবুর রহমান কথিত বন্দুক যুদ্ধে গুলিবিদ্ধ হয়ে নিহত হন। তার পরিবার জানিয়েছে যে তাকে একটি মসজিদ থেকে গ্রেপ্তার করা হয়েছিল এবং তিনক কখনও মাদক ব্যবহার করেন নি। জাতিসংঘের মানবাধিকার বিষয়ক হাই কমিশনার, ইউরোপীয় ইউনিয়ন, হিউম্যান রাইটস ওয়াচ, মার্সিয়া বার্নিকাট এবং বাংলাদেশে নিযুক্ত মার্কিন রাষ্ট্রদূত সকলেই নিহত মানুষের সংখ্যা নিয়ে উদ্বেগ প্রকাশ করেছেন।
প্রধানমন্ত্রী শেখ হাসিনা অস্বীকার করে বলেছেন যে, কোনও নিরীহ মানুষকে হয়রানি করা হচ্ছে না এবং স্বরাষ্ট্রমন্ত্রী আসাদুজ্জামান খান বিচারবহির্ভূত হতাকাণ্ডের সকল অভিযোগ খারিজ করে দিয়েছেন। অভিযুক্ত মাদক ব্যবসায়ীদের হত্যার মধ্য দিয়ে শেষ হওয়া অপারেশনের দায়িত্বে থাকা এক পুলিশ কর্মকর্তা বলেছেন যে মাদকদ্রব্য ব্যবহার অন্য সকল অপরাধের দিকে প্ররোচিত করে এবং দাবি করেন যে মাদক ব্যবসায়ীদের গ্রেপ্তারে কোনও লাভ হয় না।
স্বরাষ্ট্রমন্ত্রী আসাদুজ্জামান খান পুলিশ সন্দেহভাজনদের বিচারিক প্রক্রিয়া না করেই তাদের শাস্তি দিচ্ছে- এ অভিযোগ অস্বীকার করেছেন। তিনি রয়টার্সকে বলেছেন- “আমাদের আইন প্রয়োগকারীরা কাউকে হত্যা করে না। যদি তারা তা করে থাকে তবে তা হবে আইনবিরোধী এবং তদন্তে প্রমাণিত হয়েছে যে তারা আইনের বাইরে কাজ করছে না। এটি আইন-কানুন বিহীন কোনো দেশ নয়”।
একটি শক্তিশালী অভিযোগ রয়েছে যে, সরকারি দলের সংসদ সদস্য আব্দুর রহমান বদিকে ৫ টি সরকারি সংস্থার প্রতিবেদনে মাদকের শীর্ষ পৃষ্ঠপোষক বলা হলেও বদির বিরুদ্ধে কোনো ব্যবস্থাই নেয়া হয় নি।
মেহের রেলওয়ে স্টেশন
মেহের রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার শাহরাস্তি উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে মেহের রেলওয়ে স্টেশন তৈরি করা হয়।
পরিষেবা
মেহের রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
লেমিয়ো নদী
লেমিয়ো নদী (လေးမြို့မြစ်), লে ম্রো নামেও পরিচিত, মায়ানমারের মধ্য দিয়ে প্রবাহিত একটি নদী যা বংগোপসাগরে এসে পতিত হয়েছে।
বর্ণনা
নদীটি প্রাচীন আরাকান রাজ্য ম্রাউক ইউ শহরের পাশ দিয়ে প্রবাহিত হয়। এটি বর্তমানে রাখাইন রাজ্যের সিত্বে তে অবস্থিত। রাখাইন ভাষায় লে ম্রো অর্থ চার শহর। এর দ্বারা বোঝানো হয় যে এই নদীর দুই তীরে চার প্রাচীন রাখাইন শহর গড়ে উঠেছিলো।
নদীটি লম্বা এবং চীন রাজ্য এর মিনদাত জেলার মাতুপি শহর থেকে শুরু হয়েছে। নদীটি রাখাইন রাজ্যের সিত্বে জেলার ম্রাউক ইউ, মিনবায়া এবং পাউক্টাও শহরের মধ্য দিয়ে প্রবাহিত হয়েছে। সিত্বে থেকে পাউক্তাও পর্যন্ত নদীটি  লম্বা এবং সিত্বে থেকে মিনবায়া পর্যন্ত  লম্বা।
হংকং আন্তর্জাতিক বিমানবন্দর
হংকং আন্তর্জাতিক বিমানবন্দর হংকং-এর জাতীয় বিমানবন্দর। চেক ল্যাপ কক দ্বীপে অবস্থিত হওয়ায় বিমানবন্দরটি চেক ল্যাপ কক এয়ারপোর্ট নামেও পরিচিত। ১৯৯৮ সালে এই বিমানবন্দরের কার্যক্রম শুরু হয়। এটি একটি গুরুত্বপূর্ণ আঞ্চলিক যোগাযোগ কেন্দ্র। এটি বিশ্বের অন্যতম বৃহৎ বিমানবন্দর। এয়ারপোড়্রট অথরিটি হংকং এটি পরিচালনা করে। ক্যাথে প্যাসিফিক, ড্রাগন এয়ার, হংকং এয়ারলাইন্স, হংকং এক্সপ্রেস এয়ারওয়েজ এবং এয়ার হংকং একে প্রধান কেন্দ্র হিসেবে ব্যবহার করে। এই বিমানবন্দরটি বিশ্বের ১৫০টি শহরের সাথে হংকং এবং চীনকে সংযুক্ত করেছে।
হংকং এর অর্থনীতিতে এই বিমানবন্দর গুরুত্বপূর্ণ অবদান রাখে। প্রায় ৬০০০০ জন মানুষের কর্মস্থল এই বিমানবন্দর। ৯০টি এয়ারলাইন্স এই বিমানবন্দর ব্যবহার করে। ২০১১ সালে ৫৩,৩১৪,২১৩ যাত্রী এই বিমানবন্দর দিয়ে চলাচল করেছে। যাত্রী চলাচলের দিক থেকে এটি বিশ্বের ১০ম বৃহত্তম বিমানবন্দর। এছাড়া কার্গো পরিবহনের দিক থেকে এটি মেম্ফিস ইন্টারন্যাশনাল এয়ারপোর্টকে অতিক্রম করে বিশ্বের সবচেয়ে ব্যস্ত বিমানবন্দর হয়েছে।
ইতিহাস
thumb|left|View of the airport from the [[Ngong Ping 360 cable car]] thumb|হংকং বিমানবন্দরের সামনের একটি দৃশ্য thumb|left|The exterior of Hong Kong International Airport at night-time thumb|right|View of the outside – note the [[Boeing C-17 Globemaster on the lower left corner]]
জিমি হংস্র
অমরবীর সিং হংস্র (জন্ম: ২৯ ডিসেম্বর, ১৯৮৪) ভারতের লুধিয়ানায় জন্মগ্রহণকারী কানাডার ক্রিকেটার। শিখ ধর্মাবলম্বী জিমি হংস্র মাঝারি-সারির ব্যাটসম্যান তিনি ও মাঝে-মধ্যে অফ স্পিন বোলিং করে থাকেন। ঘরোয়া ক্রিকেটে অ্যাবটসফোর্ড ক্রিকেট ক্লাবের প্রতিনিধিত্ব করছেন। বিদ্যালয় জীবন থেকেই ক্রিকেট খেলে আসছেন ও শৈশবকালেই ক্রীড়ার প্রতি অনুরাগী হন। তার বাবাও ছিলেন ক্রিকেট অনুরাগী ও তার উদ্দীপনাতেই ক্রিকেটের প্রতি অনুরাগ জন্মে। ১৭-২৫ জুলাই তারিখে ফ্লোরিডার ফোর্ট লডারডেলে অনুষ্ঠিত আইসিসি আমেরিকাজ টি২০ প্রতিযোগিতায় কানাডা ক্রিকেট দলের অধিনায়ক মনোনীত হন। ঐ প্রতিযোগিতায় তার দল শিরোপা জয় করে।
আগস্ট, ২০০৯ সালে উদ্বোধনী ব্যাটসম্যান হিসেবে আন্তঃমহাদেশীয় কাপে কেনিয়ার বিপক্ষে তার অভিষেক ঘটে। কিন্তু শুরুতেই তিনি শূন্য রানে প্যাভিলিয়নে ফিরে আসেন। ২০১১ সালের বিশ্বকাপে পাঁচ নম্বরে ব্যাটিংয়ে নেমে ব্যাপক সাফল্য পান। পাকিস্তানের বিপক্ষে ৪৩ রানসহ কেনিয়ার বিপক্ষে আশীষ বাঘাইকে সাথে নিয়ে দলের জয়সূচক রান সংগ্রহ করেন। ঐ খেলায় তিনি ৭০ রান করেন ও পুনরায় অল্প কিছুদিন বাদেই নিউজিল্যান্ডের বিপক্ষে এ সফলতা দেখান। ১৬ জুন, ২০১৩ তারিখে এক ওভারে ছয়টি ছক্কা হাঁকান তিনি।
ইসমাইল ইবনে জাফর
আবু মুহাম্মদ ইসমাʿইল ʾইবনে জাʿফর (ٱلْحَسَن إسماعيل بن جعفر; c. ৭১৯ – c.  ৭৬২) ছিলেন ইমাম জাফর আস-সাদিকের জ্যেষ্ঠপুত্র এবং ইসমাইলি শিয়া মুসলমানদের ৭ম ইমাম। তিনি ইসমাʿইল আল-আʿরাজ ʾইবনে জাʿফর নামেও পরিচিত।    জাʿফরের মৃত্যুর পর শিয়া সম্প্রদায় দুটি ভাগে বিভক্ত হয়ে পড়ে। একদল বিশ্বাস করে যে ইমামত মুসা ʾইবনে জাʿফরের নিকট প্রেরিত হয়েছিল, এরা ইসনা আশারিয়া নামে পরিচিত। আরেকদল বিশ্বাস করে যে ইমামত ইসমাʿইল ʾইবনে জাʿফরের নিকট প্রেরিত হয়েছিল, তারা ইসমাʿইলের নামানুসারে ইসমাইলি হিসেবে পরিচিত।
গ্রিন পার্ক মেট্রো স্টেশন
গ্রিন পার্ক মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের অরবিন্দ মার্গে অবস্থিত উত্তোলিত মেট্রো স্টেশন। ২০১০ সালের ৩রা সেপ্টেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। এখানে এইচডিএফসি ও এসবিআই ব্যাংকের এটিএম পরিষেবা রয়েছে।
এটি গ্রিন পার্ক মেইন, ইউসুফ সরাই মার্কেট এবং গ্রিন পার্ক এক্সটেনশানে পরিষেবা দেয়। এটি স্টেশনের দক্ষিণে একই রাস্তায় অবস্থিত অরবিন্দ প্লেস থেকে একটি স্বল্প হাঁটা পথের দূরত্বে রয়েছে। গ্রিন পার্ক মার্কেট, গুলমোহর পার্ক, গৌতমনগর শুধুমাত্র এই মেট্রো স্টেশন থেকে সহজগম্য। এ২বি, এভারগ্রিন এবং ফ্যাশন প্রযুক্তির বিখ্যাত ন্যাশনাল ইনস্টিটিউট অফ ফ্যাশন টেকনোলজি এই মেট্রো স্টেশন থেকে পায়ে হাঁটা দূরত্বে।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৫০২, ৫০৩, ৫০৫, ৫০৭সিএল, ৫১৬, ৫১৭, ৫১৯, ৫৪৮সিএল, ৬০৫ বাস পরিষেবা চালু রয়েছে।
দ্য লর্ড অব দ্য রিংস: দ্য টু টাওয়ার্স
দ্য লর্ড অব দ্য রিংস: দ্য টু টাওয়ার্স হল পিটার জ্যাকসন পরিচালিত ২০০২ সালের মহাকাব্যিক কাল্পনিক রোমাঞ্চকর চলচ্চিত্র। এটি জে. আর. আর. টলকিনের দ্য লর্ড অব দ্য রিংস-এর দ্বিতীয় খণ্ড অবলম্বনে নির্মিত। এটি দ্য লর্ড অব দ্য রিংস: দ্য ফেলোশিপ অব দ্য রিং (২০০১)-এর পর দ্য লর্ড অব দ্য রিংস ত্রয়ী চলচ্চিত্রের দ্বিতীয় কিস্তি এবং ২০০৩ সালে সর্বশেষ কিস্তি দ্য লর্ড অব দ্য রিংস: দ্য রিটার্ন অব দ্য কিং নির্মিত হয়।
সিবিয়ান
থাম্ব|সংযুক্ত বৈদ্যুতিক তার এবং স্যুইচ বোর্ড সহ একটি সিবিয়ান একটি সিবিয়ান, অথবা সিবিয়ান জিন, হল একটি স্বমৈথুন যন্ত্র প্রাথমিকভাবে মহিলাদের ব্যবহারের জন্য পরিকল্পিত। এটি একটি ফাঁপা জিন সদৃশ আসন নিয়ে গঠিত। এতে দুটি শক্তিশালী বৈদ্যুতিক মোটর, মোটরের গতি নিয়ন্ত্রণ বোর্ড, গিয়ারিং, পুলিং এবং বাঁকা অক্ষের একটি পাটাতন সমন্বিত থাকে, যেন এটি সেতুবন্ধের মত হয় এবং যার উপরের অংশ পরিবর্তনশীল গতির মধ্য দিয়ে কম্পন করা যায় একটি তারযুক্ত বাহ্যিক হাত নিয়ন্ত্রক ব্যবহার করে। দুটি ক্রমোচ্চ ঢালের সংযোগ রেখা বরাবর এক কোণে একটি উর্ধ্বমুখী পয়েন্ট এমনভাবে স্থাপন করতে হয় যা তারযুক্ত রিমোট কন্ট্রোলের সাহায্যে শূন্য আরপিএম থেকে কয়েক শতাধিক আরপিএম গতিতে ঘোরানো যেতে পারে। নমনীয় ছাঁচযুক্ত সংযুক্তি সরবরাহ করা হয় যা কম্পনকারী রিজ এবং শ্যাফটের উপরে ফিট করে যার উপরে থাকে ডিলডো। ব্যবহারের সময়, আরোহী তার দেহ গহ্বরের মধ্যে ডিলডোকে উদ্দীপনার জন্য সজ্জিত করে যখন তাদের বাহ্যিক ক্ষুদ্র অংশগুলি কম্পনকারী রিজে উপর চেপে বসে।
উন্নয়ন
এর উদ্ভাবক ডেভ ল্যাম্পার্টের মতে, ১৯৭০ এর দশকে সিবিয়ান সম্পর্কে প্রথম ধারণা করা হয়েছিল এবং ১৯৮৩ সালে এটি বিকাশ লাভ করেছিল। একটি আদিরূপ ১৯৮৫ সালে নির্মিত হয়েছিল ধাতব পাত একটি কাঠের কাঠামোর উপর স্থাপন করে তার ভিতর থেকে একটি খোলা জায়গা দিয়ে কম্পক দন্ড বাইরে আসে; দ্বিতীয় আদিরূপের ভিত্তিতেই বর্তমান উৎপাদিত মডেলগুলি তৈরি হয়েছে।
ল্যাম্পার্ট এবং তার দল প্রথমে ডিভাইসকে মাস্টার বেটার নামে ডেকেছিল, যা সংক্ষেপে "এমবি", আর এই নামটা ছিল এর নতুন নাম নির্বাচন করার আগে পর্যন্ত প্রায় চার বছর। সিবিয়ান শব্দের সিব এসেছে দক্ষিণ ইতালির প্রাচীন গ্রীক শহর সিবারাইস থেকে প্রাপ্ত, যা বিলাসবহুল জীবনযাপনের সাথে জড়িত ছিল। এটি বর্তমানে মন্টিসেলো, ইলিনয় এর অ্যাবকো রিসার্চ অ্যাসোসিয়েটস দ্বারা উৎপাদিত হচ্ছে।
তার গবেষণা এবং অভিজ্ঞতা থেকে, ল্যাম্পার্ট বুঝতে পেরেছেন যে সহবাসের সময় মহিলারা শীর্ষে নারী যৌনাসনে প্রচণ্ড উত্তেজনার জন্য সবচেয়ে ভাল অবস্থায় থাকে এবং পুরুষাঙ্গ পূর্ণ প্রবিষ্ট অবস্থায় থাকে এবং সেই উত্তেজনা আরও বাড়ে যখন মহিলারা তার শ্রোণীকে এগিয়ে এবং পিছিয়ে সংবেদনশীল জি স্পটের সংস্পর্শে আসে, যা যোনি সম্মুখের প্রাচীর উপরে অবস্থিত।
এই বিষয়টি মাথায় রেখেই ল্যাম্পার্ট সিবিয়ানের ডিজাইন করেছিলেন যাতে নারীরা শীর্ষ অবস্থানে আরো দক্ষ হন। অনেক মহিলার ক্ষেত্রে, সিবিয়ান দ্বারা উৎপাদিত ভগাঙ্কুরের বাহ্যিক কম্পন যখন মহিলারা শীর্ষ অবস্থানে থাকে তখন ভগাঙ্কুরের প্রচণ্ড উত্তেজনা সহজেই উদ্দীপিত করতে যথেষ্ট। এছাড়াও, ঐচ্ছিক অনুপ্রবেশ সংযুক্তিগুলি পরিবর্তনশীল গতিতে যোনি দেয়াল এবং জি স্পটকে উদ্দীপিত করার জন্য আলতো করে ঘোরানো হয় এবং কোনও মহিলাকে একাধিক জি স্পট অর্গাজম কীভাবে করতে হয় তা শিখতে সহায়তা করে। জি স্পটের উত্তেজনা বাড়ানোর জন্য অনুপ্রবেশকারী সিবিয়ান ব্যবহার করার সময় নারীদের তাদের শ্রোণীকে এগিয়ে এবং পিছনে দোলানোর জন্যও নির্দেশনা দেওয়া হয়।
বিশেষ উল্লেখ
সিবিয়ানের ওজন এবং এর পরিমাণ  প্রশস্ত,      লম্বা এবং  উঁচু,   লম্বা লম্বা রাবার সংযুক্তি বাদে। একটি  পাওয়ার কর্ডসহ। ইউনিটটি অনুপ্রবেশ সংযুক্তি সহ বা ছাড়া কাজ করার জন্য ডিজাইন করা হয়েছে। ক্রিয়াকলাপের সময়, সিবিয়ান ক্লিটোরিস, ভালভা এবং মলদ্বার সহ ব্যবহারকারীর সম্পূর্ণ শ্রোণী তল বরাবর শক্তিশালী কম্পন সরবরাহ করে। ঐচ্ছিক অনুপ্রবেশ সংযুক্তিতে একটি ২০:১ অনুপাতে ঘোরানো  বৈদ্যুতিক মোটর থাকে যা ০ থেকে ১২০ আরপিএম পর্যন্ত ঘুরতে পারে এবং কম্পক তৈরি করতে একটি  বৈদ্যুতিক মোটর ব্যবহার করা হয় যা ০ থেকে ৬৫০০ আরপিএম পর্যন্ত ঘুর্ণন নিয়ন্ত্রণ করা যেতে পারে। শক্তি এবং কম্পন / ঘূর্ণন উভয়ই রিমোট কন্ট্রোলের মাধ্যমে নিয়ন্ত্রিত হয়। সিবিয়ান  ওজন ধারণ করতে সক্ষম। এটি নাগাহ্যাদের তৈরি একটি প্যাডেড কভার রয়েছে এবং আচ্ছাদনটি বহন করার জন্য আঙুলের গ্রিপে তৈরি।
সাধারণত, সিবিয়ান ব্যবহারকারী মেশিনটিকে প্রসারিত করে এবং সংযুক্তিটি যোনিতে প্রবেশ করান। কম্পন এবং ঘূর্ণন পৃথকভাবে অন / অফ স্যুইচ এবং দুটি রোটারি নিয়ন্ত্রণের মাধ্যমে নিয়ন্ত্রণ করা যায়। সিঙ্গিয়ানটি আঙুলের মত সহ বিভিন্ন আকারে সিন্থেটিক রাবার থেকে তৈরি বিভিন্ন আকারের এগারটি ধোয়া যায় এমন সংযুক্তি সহ বিক্রি করা হয়, বিশেষভাবে ডিজাইন করা জি স্পট উত্তেজক এবং বিভিন্ন আকারের লিঙ্গমূতি এবং দুটি সিলিকন অংশ ২০১৫ সালে যুক্ত করে পরবর্তী বছরগুলিতে আরো সিলিকন অংশের বিকাশ ও প্রকাশিত হয়েছে।
প্রচার
১৯৮৭ সালে পেন্টহাউস ম্যাগাজিনে একবারই এটি প্রকাশিত হয় যে বছর এটি বাজারে এসেছিল।
যদিও ২০০০ এর দশকের গোড়ার দিকে অনেক পর্নোগ্রাফিক ভিডিও প্রযোজনায় সিবিয়ান প্রদর্শিত হয়েছিল, প্রাথমিকভাবে ইন্টারনেটে, ডিভাইসটি হাওয়ার্ড স্টার্ন শো- তে সিরিয়াস স্যাটেলাইট রেডিওতে অনুষ্ঠানের আগমনের পর থেকে জনপ্রিয়তা লাভ করেছিল। হাওয়ার্ড স্টার্নকে ২০০৬ সালে জন্মদিনের উপহার হিসাবে একটি সিবিয়ান দেওয়া হয়েছিল এবং এটি স্টুডিওতে ইচ্ছুক অতিথিদের ব্যবহারের জন্য রয়ে গেছে।
ঋষ্যমুখ বিধানসভা কেন্দ্র
ঋষ্যমুখ বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৩১৬ জন, যার মধ্যে পুরুষ ভোটার ২২,৫১৪ জন এবং নারী ভোটার ২০,৮০২ জন। ঋষ্যমুখ বিধানসভা কেন্দ্রে ২০১৮ ভোটার লিঙ্গানুপাত ৯২৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,৭৬৪ জন যার মধ্যে পুরুষ ভোটার ২০,৫৪১ জন এবং নারী ভোটার ১৯,১৮৩ জন।
সাতদরগা নেছারিয়া কামিল মাদরাসা, কুড়িগ্রাম
সাতদরগা নেছারিয়া কামিল মাদরাসা রংপুর বিভাগের কুড়িগ্রাম জেলার উলিপুর উপজেলার একটি আলিয়া মাদ্রাসা। ১৯৬৭ সালে প্রতিষ্ঠিত হওয়া এই মাদ্রাসাটির দাখিল, আলিম, ফাজিল ও সর্বোচ্চ কামিল পর্যায়ের স্বীকৃতি রয়েছে। মাদ্রাসাটি বাংলাদেশের অন্যতম শ্রেষ্ঠ আলিয়া মাদ্রাসা ছারছিনা দারুসসুন্নাত কামিল মাদ্রাসার নেসাবে পরিচালিত হয়ে থাকে।
ইতিহাস
মাদরাসাটি ১-১-১৯৬৭ সালে শুরু হয়। পরে ০১-জানুয়ারি-১৯৫১ সালে দাখিল, ১৯৫৯ সালে আলিম স্বীকৃতি পায়। দাখিল ও আলিম স্তরে বিজ্ঞান বিভাগ আছে। পরে ফাযিল ও কামিল হাদীস তাফসির বিভাগ খোলা হয়। বাংলাদেশের ঐতিহ্যবাহী সাতদরগাহ নেছারীয়া কামিল মাদ্রাসাটি মরহুম আব্দুর নাছীর (পীর সাহেব) ১৯৪২ ইং সালে প্রতিষ্ঠা করেন। প্রতিষ্ঠার পর থেকেই অত্যন্ত সুনামের সাথে পরিচালনা হয়ে আসতেছে। এখানে অনেক দূর দূরান্ত থেকে ছাত্ররা এসে পড়াশুনা করে। এখানে আবাসিক ব্যবস্থা রয়েছে। মাদরাসায় স্কাউটসহ সাংস্কৃতিক কর্ম চালু আছে। শিক্ষার্থীদের শারিরীক ও মানসিক বিকাশের জন্য শরীয়ত সম্মত খেলাধুলা ও সাহিত্য-সাংস্কৃতিক কার্যক্রমসহ নানামূখী কর্মসূচি পালন করা হয়।
পোশাক
ছেলেদের সাদা পায়জামা, সাদা পাঞ্জাবি এবং সাদা টুপি। তবে ছারছিনা দারুসসুন্নাত কামিল মাদ্রাসা এর পোশাকের অনুকরণে পাঞ্জাবি নেসফো সাক বা হাঁটুর নিচ থেকে পরা হয়।
ফলাফল
২০২০ সালে দাখিলে প্রায় প্রায় ৮৯% এবং আলিমে ১০০% পাশ করে।
জমি
মাদরাসাযটির মোট ৯৪০ একর জমি আছে। তন্মধ্যে ৩২৮ শতক জমির উপর মূল প্রতিষ্ঠান আছে।
অবকাঠামো
এখানে ৪টি ভবন আছে। মসজিদ দোতলা। মাদরাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমরুম।
রাজা মুহাম্মদ হায়দার খান
রাজা মুহাম্মদ হায়দার খান আজাদ কাশ্মীরের রাজনীতিবিদ ছিলেন যিনি ১৮ মে থেকে ২১ জুন ১৯৫২ পর্যন্ত আজাদ কাশ্মীরের অন্তর্বর্তীকালীন রাষ্ট্রপতি হিসেবে দায়িত্ব পালন করেছিলেন।
ক্রাস্নোদার
ক্রাস্নোদার (Краснодар Krasnodar) হচ্ছে রাশিয়ার ক্রাস্নোদার ক্রাইয়ের একটি প্রশাসনিক কেন্দ্র। এটি কুবান নদীর তীরে অবস্থিত এবং কৃষ্ণ সাগরের ১৭৮ কিমি উত্তর-পশ্চিমে অবস্থিত। ২০১০ সালের লোকগণনা অনুসারে এখানকার লোকসংখ্যা ৭৪৪,৯৯৫ জন।
চৌধুরী আব্দুস সালাম
চৌধুরী আব্দুস সালাম (উর্দু: چودھری عبدالسلام) পাঞ্জাবের বার কাউন্সিলের প্রাক্তন চেয়ারম্যান । তিনি এই পদে বিনা প্রতিদ্বন্দ্বিতায় নির্বাচিত হন। তিনি ফয়সালাবাদ থেকে বার বার কাউন্সিলের সদস্য হিসেবে নির্বাচিত হন।
মধুপুর জাতীয় উদ্যান
মধুপুর জাতীয় উদ্যান বাংলাদেশের অন্যতম একটি জীববৈচিত্র্যপূর্ণ উন্মুক্ত উদ্যান। টাঙ্গাইলের মধুপুর উপজেলায় অবস্থিত এই বনকে জাতীয় উদ্যান ঘোষণা দেয়া হয় ১৯৬২ খ্রিষ্টাব্দে। নিসর্গপ্রেমীদের কাছে মধুপুরের জাতীয় উদ্যান বাংলাদেশের অন্যতম পর্যটন স্থান।
অবস্থান
রাজধানী শহর ঢাকা থেকে ১২৫ কিলোমিটার দূরে টাঙ্গাইল এর মধুপুর উপজেলায় অবস্থিত। টাঙ্গাইল জেলা শহর থেকে ময়মনসিংহ যাবার পথে রসুলপুর মাজার নামক স্থানে গিয়ে মধুপুর জাতীয় উদ্যানের প্রধান ফটক বামদিকে দেখতে পাওয়া যায়। ফটকের পাশেই মধুপুর জাতীয় উদ্যান রেঞ্জ অফিস ও সহকারী বন সংরক্ষকের অফিস অবস্থিত। সেখান থেকে অনুমতি নিয়ে বনের ভিতর ঢুকতে হয়। এই উদ্যান ১৯৮২ সালের হিসাব অনুযায়ী ৮,৪৩৬ হেক্টর এলাকাজুড়ে বিস্তৃত হলে। এটি পূর্বের আয়তন থেকে অনেক ছোট হয়ে এসেছে অনেকের মতে এটি প্রায় অর্ধেক। এই উদ্যান মূলত বিস্তৃত শালবনের খানিকটা অংশ নিয়ে গঠিত।
উদ্ভিদবৈচিত্র্য
শাল, বহেড়া, আমলকি, হলুদ, আমড়া, জিগা, ভাদি, অশ্বথ, বট সর্পগন্ধা, শতমূলী, জয়না, বিধা, আজুকি/ হারগাজা, বেহুলা প্রভৃতি নানা জাতের বৃক্ষরাজিতে শোভিত এই উদ্যান। এছাড়াও বিভিন্ন প্রজাতির পাহাড়ি আলু, শটি আর নাম না জানা বিভিন্ন ধরনের লতাগুল্ম।
জীববৈচিত্র্য
এই বন পূর্বে চিতাবাঘ এর প্রিয় আবাস্থল ছিল ও বিস্তৃতিও ছিল বিশাল তবে বর্তমানে বানর, বুনো শূকর, মুখপোড়া হনুমান, চিত্রা হরিণ, মায়া হরিণ, শিয়াল, বন বিড়াল, মেছোবাঘ, বনরুই সহ ৯ প্রজাতির স্তন্যপায়ী ; লাল বনমোরগসহ ৩৮ প্রজাতির পাখি, ৪ প্রজাতির উভচর ও কয়েক প্রজাতির সরিসৃপ পাওয়া যায়। বনের ঠিক মাঝখানে লহরিয়া বিট অফিসের কাছে রয়েছে একটি হরিণ প্রজনন কেন্দ্র।
সায়েন্স অ্যান্ড থিওলজি নিউজ
সায়েন্স অ্যান্ড থিওলজি নিউজ ছিল টেম্পলটন ফাউন্ডেশনের একটি মাসিক আন্তর্জাতিক সংবাদপত্র, যা বিজ্ঞান ও ধর্ম এবং তাদের মধ্যে সংলাপের উপর দৃষ্টি নিবদ্ধ করে, বিশেষ করে দৃষ্টিকোণ যে উভয়ই সার্থক এবং সামঞ্জস্যপূর্ণ প্রচেষ্টা।
হ্যারল্ড জি কোয়েনিগ ছিলেন প্রকাশক এবং কার্ল গিবার্সন প্রধান সম্পাদক।
সংবাদপত্রটি ৬০টিরও বেশি সংখ্যা প্রকাশের পরে ২০০৬ সালে প্রকাশনা বন্ধ করে দেয়।
বহুপদী ভাগশেষ উপপাদ্য
বীজগণিতের ক্ষেত্রে, বহুপদী ভাগশেষ উপপাদ্য বা  বেজআউটের ক্ষুদ্র তও্ব(ইটিয়েন বেজাউটের নামে নামকরণ করা হয়েছে) যা বহুপদের ইউক্লিডিয়ান ভাগের একটি প্রয়োগ। এটিতে বলা হয়েছে যে, একটি বহুপদf(x) কে একটি রৈখিক বহুপদ (x-r) দ্বারা ভাগ করলে ভাগশেষ সমান f(r)হবে। নির্দিষ্টভাবে, f(x) এর  (x-r) একটি ভাজক  যদি এবং কেবল যদি f(r)=0,  এটি উৎপাদক  উপপাদ্য  হিসাবে পরিচিত একটি বৈশিষ্ট্য  ।
উদাহরণ ১
ধরি, । এর বহুপদী  f(x) দ্বারা (x-3)ভাগ করলে ভাগফল দেয়  এবং ভাগশেষ -123 । অতএব, f(3)=-123 ।
উদাহরণ ২
দেখাও যে,বহুপদী ভাগশেষ উপপাদ্য একটি যেকোন দ্বিতীয় ডিগ্রি বহুপদের জন্য সত্য। বীজগণিত ম্যানিপুলেশন ব্যবহার করে:
উভয় পক্ষকে ( x − r ) দ্বারা গুন করে।
যেহেতু ভাগশেষ, আমরা অবশ্যই তা দেখিয়েছি যে f(r) = R ।
প্রমাণ
বহুপদী ভাগশেষ উপপাদ্যটি ইউক্লিডিয়ান ভাগের উপপাদ্য অনুসরণ করে, যা দুটি বহুপদী f ( x ) (ভাজ্য) এবং g( x ) (ভাজক), ভাগফল  Q( x ) এর অস্তিত্ব (এবং স্বতন্ত্রতা) যুক্ত করে তোলে এবং একটি ভাগশেষ R ( x ) যেমন
g(x) = x-r,ভাজক হলে,যেখানে r একটি ধ্রুবক হয় তবে R ( x ) = 0 বা এর ডিগ্রি শূন্য হয়; উভয় ক্ষেত্রেই, R(x) একটি ধ্রুবক যা x মুক্ত হয়ে থাকে  ; এটাই
প্রয়োগ
বহুপদী ভাগশেষ উপপাদ্যটি f(r) মূল্যায়নের জন্য ব্যবহৃত হতে পারে, ভাগশেষ R গণনা করার মাধ্যমে। যদিও বহুপদীটির দীর্ঘ ভাগ ফাংশনটির নিজের মূল্যায়নের চেয়েও আরও কঠিন, কৃত্রিম  ভাগ গণনাগতভাবে আরও সহজ। সুতরাং, ফাংশনটি কৃত্রিম ভাগ এবং বহুপদী ভাগশেষ উপপাদ্য ব্যবহার করে আরও "সহজভাবে" মূল্যায়ন করা যেতে পারে।
উৎপাদক উপপাদ্যটি ভাগশেষ উপপাদ্যের আরেকটি প্রয়োগ: যদি ভাগশেষ শূন্য হয় তবে রৈখিক ভাজক একটি উৎপাদক । বহুপদী উৎপাদক নির্ণয় করতে উৎপাদক   উপপাদ্যের বারবার প্রয়োগ করা যেতে পারে।
মুহাম্মদ জুমা
২০১৬ সালে, জুমা সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০২১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫ ম্যাচে ১টি গোল করেছেন।
প্রারম্ভিক জীবন
মুহাম্মদ জুমা ইদ আল বালুশি ১৯৯৭ সালের ২৮শে জানুয়ারি তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জুমা সংযুক্ত আরব আমিরাত অনূর্ধ্ব-২০ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০২১ সালের ৭ই জুন তারিখে, ২৪ বছর, ৪ মাস ও ১০ দিন বয়সে, ডান পায়ে ফুটবল খেলায় পারদর্শী জুমা থাইল্যান্ডের বিরুদ্ধে অনুষ্ঠিত ২০২২ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় কাইয়ো কানেদো কোরেয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ৩–১ গোলের ব্যবধানে জয়লাভ করেছিল।
ফুটবল ক্লাব অসিয়েক
নগোমেতনি ক্লুব অসিয়েক (Nogometni Klub Osijek, FC Osijek; এছাড়াও ফুটবল ক্লাব অসিয়েক, এফসি অসিয়েক অথবা শুধুমাত্র অসিয়েক নামে পরিচিত) হচ্ছে অসিয়েক ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৪৭ সালের ২৭শে ফেব্রুয়ারি তারিখে প্রতিষ্ঠিত হয়েছে। এফসি অসিয়েক তাদের সকল হোম ম্যাচ অসিয়েকের স্তাদিওন গ্রাদস্কি ভ্রতে খেলে থাকে; যার ধারণক্ষমতা হচ্ছে ১৭,০৬১। বর্তমানে এই ক্লাবের ম্যানেজারের দায়িত্ব পালন করছেন ইভিৎসা কুলেশেভিচ এবং সভাপতির দায়িত্ব পালন করছেন ইভান মেশত্রোভিচ। ক্রোয়েশীয় রক্ষণভাগের খেলোয়াড় মিলে শকোরিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি অসিয়েক এপর্যন্ত ৬টি শিরোপা জয়লাভ করেছে; যার মধ্যে ৫টি যুগোস্লাভ দ্বিতীয় লীগ এবং ১টি ক্রোয়েশীয় কাপ শিরোপা রয়েছে।
গেশম দ্বীপ
ভূ-প্রকৃতি
দ্বীপটির আয়তন দেড় হাজার বর্গ কিলোমিটারেরও বেশি। এই দ্বীপের প্রস্তরময় উপকূল প্রায় দুইশ দুই কিলোমিটার দীর্ঘ। গেশম দ্বীপের আয়তন সিঙ্গাপুর বা বাহরাইনের তুলনায় আড়াইগুণ বড়। দৈর্ঘে ১২০ কিলোমিটার আর প্রস্থে স্থানবিশেষে ১০ থেকে পঁয়ত্রিশ কিলোমিটার। এই দ্বীপে বেশ কয়েটি টিলাও আছে। তবে এসব টিলার উচ্চতা বেশি নয়। সবচেয়ে উচুঁ টিলাটির উচ্চতা হলো সাড়ে তিনশ' মিটার।গেশম দ্বীপটি ইরান এর মূল ভূমি ভাগ থেকে একটি জল ভাগ বা প্রণালী দ্বারা বিচ্ছিন্ন রয়েছে।দ্বীপটি পাথুরে ভূমিা ভাগ নিয়ে গঠিত।
জনসংখ্যা
এখানে প্রায় এক লক্ষ ১৮ হাজার মানুষ বসবাস করে। এদের সবাই মুসলমান। এরা ফার্সি ভাষার পাশাপাশি তাদের আঞ্চলিক ভাষাতেও কথা বলে।
অর্থনীতি
১৯৮৯ খ্রিস্টাব্দে ইরান-এর গেশম দ্বীপ মুক্ত বন্দর হিসেবে পরিচিতি লাভ করে। ১৯৯০ সালে প্রথম এই বন্দরকে কাস্টমস বা শুল্কের আওতায় নিয়ে আসা হয়। তবে ঐ বছরই পুনরায় গেশমকে মুক্ত বাণিজ্য বন্দর হিসেবে ঘোষণা করা হয়। কারণ এই বন্দরটি এখন ওমান সাগর এবং পারস্য উপসাগরীয় অঞ্চলের সবচে ব্যস্ত একটি বাণিজ্য বন্দর। এই বন্দরকে কেন্দ্র করে গেশম দ্বীপএ ব্যবসা-বাণিজ্যের প্রসার ঘটে।গেশমে ব্যবসা বাণিজ্য প্রাধানত বন্দর ভিত্তিক।এই বন্দর দ্বারা সহজেই খনিজ তেল ও শিল্পের কাঁচা মাল পাওয়া যায়।এই দ্বীপে পেট্রো ক্যামিকাল শিল্প গড়ে উঠেছে।এখানে সহজেই কম মজুরিতে শ্রমিক পাওয়া যায়।
সাঈদ হাসান কানন
সাঈদ হাসান কানন হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। কানন তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেছেন।
১৯৮৫–৮৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা মোহামেডানের হয়ে ৮ মৌসুম খেলার পর তিনি অবসর গ্রহণ করেছিলেন। ১৯৯৩ সালে, কানন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৩ ম্যাচে অংশগ্রহণ করেছিলেন।
খেলোয়াড়ি জীবনের ইতি টানার পর ২০০৭ সালে, কানন বাংলাদেশ জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাংলাদেশের হয়ে ১ বছর ম্যানেজারের দায়িত্ব পালন করেছেন। দলগতভাবে, খেলোয়াড় হিসেবে কানন সর্বমোট ৬টি শিরোপা জয়লাভ করেছিলেন, যার সবগুলো ঢাকা মোহামেডানের জয়লাভ করেছিলেন।
আন্তর্জাতিক ফুটবল
অভিষেকের ২৭ দিন পর, ৭ই মে তারিখে তারিখে কানন বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল-মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০- মিনিট খেলেছিলেন। আন্তর্জাতিক ফুটবলে, তার ২ মাসের খেলোয়াড়ি জীবনে তিনি সর্বমোট ৩ ম্যাচে অংশগ্রহণ করেছিলেন।
কল্পবিজ্ঞানে মহাকাশ ভ্রমণ
মহাকাশ ভ্রমণ (ইংরেজি: Space travel  ) বা মহাকাশযাত্রা (ইংরেজি: space flight  ) হল কল্পবিজ্ঞানের একটি প্রধান ধ্রুপদি বিষয়। অল্প কয়েকটি ক্ষেত্রে এই বিষয়টিকে নক্ষত্রযাত্রা (ইংরেজি: starfaring বা star voyaging ) নামেও অভিহিত করা হয়। সাধারণভাবে কল্পবিজ্ঞান আখ্যানবস্তুর বৈশিষ্ট্যসূচক ছবির সঙ্গে যুক্ত মহাকাশযাত্রার বিষয়টিই সচরাচর ক্ষেত্রে পাঠকের মনোযোগ সর্বাধিক আকর্ষণ করে থাকে। কল্পবিজ্ঞান গল্প, উপন্যাস, চলচ্চিত্র প্রভৃতিতে আন্তঃগ্রহ ও আন্তঃনাক্ষত্রিক উভয় প্রকার মহাকাশযাত্রাই সাধারণভাবে সম্পন্ন হতে দেখা যায় মহাকাশযানের মাধ্যমে। তবে এক-একটি রচনায় মহাকাশযান প্রচালনের পদ্ধতিটি এক এক রকমের; তার মধ্যে বৈজ্ঞানিকভাবে আপাতগ্রাহ্য পদ্ধতি থেকে সম্পূর্ণ কাল্পনিক নানা রকম পদ্ধতির উল্লেখ পাওয়া যায়।  কোনও কোনও লেখক মহাকাশযাত্রার বাস্তব, বিজ্ঞানসম্মত ও শিক্ষাগত দিকগুলির প্রতি মনোযোগ আরোপ করেন; কেউ আবার এই ধারণাটিকে স্বাধীনতার রূপক হিসেবে দেখেন, যার অন্যতম একটি দিল হল “সৌরজগৎের কারাগার থেকে মানবজাতির মুক্তি”। বিংশ শতাব্দীর অন্যতম প্রতীক হিসেবে বর্ণিত রকেটের ধারণাটিও জনপ্রিয়তা লাভ করেছিল কল্পবিজ্ঞানের মাধ্যমেই।  তবে দি এনসাইক্লোপিডিয়া অফ সায়েন্স ফিকশন-এর মতে, “কল্পবিজ্ঞানে যে সব উপায়ে মহাকাশযাত্রা সম্ভব হয়েছে – [অর্থাৎ] এটির অসংখ্য ও বিভিন্ন রকমের মহাকাশযান – বিষয়বস্তুর কল্পিত প্রভাবের উপর এগুলির গুরুত্ব সর্বদাই গৌণ”।
মহাকাশযাত্রার ধারণাটি সাধারণভাবে কল্পবিজ্ঞান-সম্পর্কিত হলেও ফ্যান্টাসিতেও কখনও কখনও জাদুবিদ্যা বা দেবদূত-জাতীয় অলৌকিক শক্তির মাধ্যমে মহাকাশ ভ্রমণের বিষয়টি উপস্থাপিত হয়ে থাকে।
সংশ্লিষ্ট রুচনাগুলিতে মহাকাশ ভ্রমণের সঙ্গে প্রায়শই সময়ের প্রসারণ, মহাকাশ স্টেশন বা মহাকাশে উপনিবেশ স্থাপনের মতো বিভিন্ন বিষয় উল্লিখিত হয়েছে এবং সেগুলি জনপ্রিয়তাও লাভ করেছে।
ইতিহাস
মহাশূন্যে (কোনও মহাকাশযানে অথবা অন্য কোনও গ্রহের প্রেক্ষাপটে) সংঘটিত ঘটনাগুলি কল্পবিজ্ঞানের অন্যতম ধ্রুপদি ও সংজ্ঞাসূচক লক্ষণ। সপ্তদশ শতাব্দীর লেখক ফ্র্যান্সিস গডউইন ও সিরানো ডে বারজারেক ও জ্যোতির্বিজ্ঞানী জোহানেস কেপলারের উপন্যাস সহ কল্পবিজ্ঞানের যে আদি রচনাগুলি "প্রত্ন-কল্পবিজ্ঞান" নামে পরিচিত, তার অন্যতম চাঁদের প্রেক্ষাপটে রচিত "চান্দ্র রোম্যান্স" সাহিত্য। কল্পবিজ্ঞান সমালোচক জর্জ স্লাসার এই ক্ষেত্রে ক্রিস্টোফার মার্লোর ডক্টর ফস্টাস (১৬০৪) নাটকটির কথাও উল্লেখ করেছেন, যেখানে নাটকের কেন্দ্রীয় চরিত্রটিকে সমগ্র পৃথিবীকে অনেক উপর থেকে দেখতে সক্ষম হয়েছিলেন। এছাড়া স্লাসার প্রাচীনকালে প্লেটো ও সক্রেটিসের যুগ থেকে সাহিত্যে প্রচলিত মানুষের উড্ডীয়ন ক্ষমতা ও আকাশপথে ভ্রমণের স্বপ্নটিকেও যুক্ত করেছেন প্রত্ন-কল্পবিজ্ঞানের ধারাটির সঙ্গে।  এই বৃহত্তর দৃষ্টিকোণ থেকে মহাকাশযাত্রা ও নানা ধরনের ‘স্টার ড্রাইভ’ সহ বিভিন্ন আবিষ্কারকে স্বাধীনতার রূপক হিসেবে দেখা যায়, যার অন্যতম দিকটি হল “মানবজাতিকে সৌরজগৎের কারাগার থেকে মুক্তিদান”।
পরবর্তী শতাব্দীগুলিতে কল্পবিজ্ঞানে মহাকাশযাত্রা সহ ভবিষ্যৎবিদ্যার নানান দিক নিয়ে পরীক্ষানিরীক্ষা করা হয়। তবে এসবের মধ্যে মহাকাশযাত্রার বিষয়টিই কল্পবিজ্ঞানের লেখক ও পাঠক সহ সাধারণ মানুষের বিস্ময় উদ্রেক করে সর্বাধিক প্রভাব বিস্তারে সক্ষম বলে প্রমাণিত হয়েছে। এই জাতীয় অধিকাংশ রচনারই প্রধান উদ্দেশ্য ছিল পাঠকদের বিনোদন। কিন্তু জ্যোতির্বিজ্ঞানের ধ্যানধারণা সহ মহাকাশ-বিষয়ক বিজ্ঞানের নানা দিক সম্পর্কে পাঠককে অবহিত করে তুলতেও আগ্রহী হয়েছিলেন অল্প কয়েকজন মননশীল লেখক। অন্যান্যদের সঙ্গে প্রভাবশালী মার্কিন সম্পাদক হিউগো গার্নসব্যাকের মধ্যেও এই আকাঙ্ক্ষা জেগে উঠেছিল। তিনি এই প্রবণতাটির নাম দিয়েছিলেন ‘শর্করা-প্রলেপিত বিজ্ঞান’ (ইংরেজি: sugar-coated science) ও ‘সায়েন্টিফিকেশন’ (ইংরেজি: scientification)।  গার্নসব্যাকের সায়েন্স ওয়ান্ডার স্টোরিজ সহ কল্পবিজ্ঞান পত্রিকাগুলিও বিশুদ্ধ কথাসাহিত্যের পাশাপাশি মহাকাশযাত্রা-সংক্রান্ত প্রথম দিকের গবেষণা ও এই ধরনের ভ্রমণের সম্ভাব্যতা নিয়ে আলোচনা জনপ্রিয় করে তোলে। অনেক কল্পবিজ্ঞান লেখক মহাকাশযাত্রার উপর প্রবন্ধও রচনা করেন। এগুলির মধ্যে উল্লেখযোগ্য উইলি লে-র নিবন্ধগুলি এবং ডেভিড ল্যাসারের দ্য কনকোয়েস্ট অফ স্পেস (১৯৩১) বইটি বিশেষভাবে উল্লেখযোগ্য
ঊনবিংশ শতাব্দীর শেষভাগ ও বিংশ শতাব্দীর প্রথম ভাগ থেকে সাধারণ এবং অধিকতর ‘বাস্তব’ ও বিজ্ঞানসম্মত কথাসাহিত্যের (যা পরবর্তীকালে বিবর্তিত হয় উচ্চাঙ্গ কল্পবিজ্ঞানের রূপ নেয় ) মধ্যে একটি দৃশ্যমান পার্থক্য চোখে পড়তে থাকে। বৈজ্ঞানিক কথাসাহিত্যের লেখকেরা মনোযোগ দেন চাঁদ বা মঙ্গল গ্রহে আন্তঃগ্রহ ভ্রমণের অধিকতর আপাতগ্রাহ্য ধারণাটির প্রতি। কন্স্তান্তিন ৎসিওলকোভ্স্কি ও ম্যাক্স ভেইলারের মতো বিজ্ঞানী লেখকদের নাম এই ক্ষেত্রে বিশেষভাবে উল্লেখযোগ্য। অন্যদিকে বৃহত্তর আকারে পরিকল্পিত অথচ কম বাস্তবসম্মত গল্পগুলির বিষয়বস্তু ছিল “পৃথিবী থেকে পালিয়ে বহু জগতে পরিপূর্ণ এক মহাবিশ্বে গমন”। এই দ্বিতীয় শ্রেণির ধারাটিই স্পেস অপেরা নামক বর্গটির জন্ম দেয়, যে ধারার প্রথম লেখক ছিলেন ই. ই. স্মিথ। ১৯৬৬ সালে প্রথম সম্প্রচারিত টেলিভিশন ধারাবাহিক স্টার ট্রেক স্পেস অপেরার ধারাটিকে জনপ্রিয় করে তোলে। এই প্রবণতা এখনও বজায় আছে। কোনও কোনও ক্ষেত্রে “মহাকাশযাত্রার কল্পকথা”-র উপর গুরুত্ব আরোপ করা হয়, আবার কোনও কোনও ক্ষেত্রে লেখকের দৃষ্টি কেন্দ্রীভূত থাকে “মহাকাশযাত্রা নিয়ে বাস্তবসম্মত পরীক্ষানিরীক্ষা”-র প্রতি; দুই ক্ষেত্রের পার্থক্যকে "যন্ত্রাংশ নয়, বরং কাল্পনিক দিগন্ত”-এর বিষয়ে লেখকের চিন্তাভাবনার মধ্যে পার্থক্য বলেও বর্ণনা করা হয়। অ্যাপোলো ১১-এর চাঁদে অবতরণ সহ বিংশ শতাব্দীর মহাকাশ কর্মসূচিগুলির সাফল্যগুলিকে প্রায়শই “কল্পবিজ্ঞান সত্যি হওয়া” বলে বর্ণনা করা হত। তাছাড়াও এই সব সাফল্য সৌরজগৎের মধ্যে মহাকাশ ভ্রমণের ধারণাটির “রহস্যোদ্ঘাটন”-এর কাজ করে। এর পর থেকে লেখকেরা “মহাকাশ ভ্রমণের কল্পকথা”-র উপর মনোনিবেশ করার সময় উত্তরোত্তর আন্তঃনাক্ষত্রিক ভ্রমণের ধারণাটির উপর বেশি গুরুত্ব দিতে থাকেন। মহাকাশযাত্রার বিষয়টিকে সাধারণভাবে একটি অত্যন্ত আশাবাদী ধারণা মনে করা হলেও  কোনও কোনও পুনর্মূল্যায়নকারী গল্পে এটি এসেছে অধিকতর নৈরাশ্যবাদী ও মোহমুক্ত ধারণা হিসেবে। সেক্ষেত্রে পূর্বোক্ত প্রবণতার পরিবর্তে মহাকাশ ভ্রমণ নিয়ে ভাববিলাসী কল্পকথার বিপরীতে এই বিষয়টি উপস্থাপিত হয়েছে জাগতিক বাস্তবতার প্রেক্ষিতে। জর্জ স্লাসার মনে করেন যে, “দ্বিতীয় বিশ্বযুদ্ধের সময় থেকে কল্পবিজ্ঞান ভ্রমণ মার্কিন যুক্তরাষ্ট্রের মহাকাশ কর্মসূচিরই প্রতিচ্ছবি: ১৯৫০-এর দশকে ও ১৯৬০-এর দশকের গোড়ার দিকে উৎকণ্ঠা, ১৯৭০-এর দশকে উচ্ছ্বাস, ১৯৮০-এর দশক থেকে সন্ধিগ্ধচিত্ততা ও ক্রমে ক্রমে প্রত্যাহার।”
চলচ্চিত্রের ক্ষেত্রে জর্জ মেলিয়েস নির্মিত ও ১৯০২ সালে মুক্তিপ্রাপ্ত আ ট্রিপ টু দ্য মুন ছবিটিকে প্রথম কল্পবিজ্ঞান চলচ্চিত্র হিসেবে বর্ণনা করা হয়। এই ছবিতে মহাকাশযাত্রার দৃশ্যায়নে স্পেশাল এফেক্টস ব্যবহৃত হয়েছিল। ওম্যান ইন দ্য মুন (১৯২৯), থিং টু কাম (১৯৩৬) প্রভৃতি প্রথম দিকের অন্যান্য ছবিগুলি সহ চলচ্চিত্র মাধ্যমটি মহাকাশ কর্মসূচি পূর্ণ উদ্যমে শুরু হওয়ার বহু দশক পূর্বেই মহাকাশ ভ্রমণের প্রধান ও বৈশিষ্ট্যসূচক উপায় হিসেবে রকেটের ধারণাটিকে প্রতিষ্ঠাদানের ক্ষেত্রে সহায়ক হয়।  পরবর্তীকালের গুরুত্বপূর্ণ চলচ্চিত্র ও টেলিভিশন ধারাবাহিকগুলির অন্যতম স্টার ট্রেক ধারাবাহিক ও চলচ্চিত্র, এবং স্ট্যানলি কুব্রিক নির্মিত ২০০১: আ স্পেস ওডিসি। এই ছবিগুলি মহাকাশ ভ্রমণের ধারণাটিকে দৃশ্যগতভাবে এগিয়ে নিয়ে যায়, যার ফলে মহাকাশ ভ্রমণের মাধ্যম হিসেবে সাদামাটা রকেট থেকে জটিলতর মহাকাশযানগুলির চিত্রায়ন শুরু হয়।
ভ্রমণের পদ্ধতি
কল্পবিজ্ঞানে মহাকাশযান প্রচালনায় সহায়ক ইঞ্জিনগুলির শ্রেণিগত পরিভাষাগুলির মধ্যে রয়েছে স্পেস ড্রাইভ ও স্টার ড্রাইভের শ্রেণিগত পরিভাষাগুলিও। ১৯৭৭ সালে প্রকাশিত দ্য ভিস্যুয়াল এনসাইক্লোপিডিয়া অফ সায়েন্স ফিকশন মহাকাশ ভ্রমণের নিম্নলিখিত প্রণালীগুলির কথা তালিকাবদ্ধ করে: মাধ্যাকর্ষণ-বিরোধী, পারমাণবিক, ব্লোটার, ক্যানন ওয়ান-শট, ডিন, আলোক-অপেক্ষা-দ্রুতগামী (ফাস্টার-দ্যান-লাইট বা এফটিএল), হাইপারস্পেস, জাড্যবিহীন,  আয়ন, ফোটন, প্লাজমা, র‍্যাম-জেট, আর. ফোর্স, সোলার সেইল, স্পন্ডিজি ও টর্চশিপ।
২০০৭ সালে প্রকাশিত ব্রেভ নিউ ওয়ার্ডস: দি অক্সফোর্ড ডিকশনারি অফ সায়েন্স ফিকশন বইটিতে স্পেস ড্রাইভের ধারণা-সংক্রান্ত নিম্নলিখিত শব্দভাণ্ডারটি তালিকাভুক্ত হয়: গ্র্যাভিটি ড্রাইভ, হাইপারড্রাইভ, আয়ন ড্রাইভ, জাম্প ড্রাইভ, ওভারড্রাইভ, র‍্যামস্কুপ (র‍্যাম-জেটের সমার্থক শব্দ), রিঅ্যাকশন ড্রাইভ, স্টারগেট, আলট্রাড্রাইভ, র‍্যাপ ড্রাইভ ও টর্চড্রাইভ। এই পরিভাষাগুলির মধ্যে বেশ কয়েকটি সম্পূর্ণ কাল্পনিক অথবা রবার বিজ্ঞানের ভিত্তিতে, অন্যগুলি বাস্তব বৈজ্ঞানিক তত্ত্বের ভিত্তিতে প্রচলিত।   আলোর চেয়ে দ্রুত ভ্রমণের প্রণালী সহ মহাকাশযাত্রার অনেক কাল্পনিক প্রণালী পদার্থবিজ্ঞানের (বিশেষত আপেক্ষিকতার তত্ত্বের) অনুসারী নয়।  কয়েকটি রচনায় বহুসংখ্যক বিকল্প স্টার ড্রাইভের উল্লেখ পাওয়া যায়; উদাহরণস্বরূপ স্টার ট্রেক মহাবিশ্বে এটির বৈশিষ্ট্যসূচক র‍্যাপ ড্রাইভ ছাড়াও ট্রান্সর‍্যাপ, স্লিপস্ট্রিম ও স্পোর ড্রাইভ সহ বিভিন্ন ধারণা উপস্থাপিত হয়েছে।
প্রত্ন-কল্পবিজ্ঞানের যুগে মহাকাশ সম্পর্কে মানুষের জ্ঞানের পরিধি ছিল সীমিত। এরপর প্রথম যুগের কল্পবিজ্ঞান লেখকেরা এবং পরবর্তীকালেও অনেক লেখকই মহাকাশযাত্রার প্রণালীটি বিস্তারিতভাবে আলোচনা করেননি। বাস্তবিকপক্ষে প্রথম দিকের অনেক লেখক শূন্যস্থানের ধারণাটিকে পর্যন্ত বিবেচনা করেননি, বরং অনির্দিষ্ট পরিসরে বিস্তৃত এক ধরনের বায়ুমণ্ডলের (বায়ু বা ইথার দ্বারা গঠিত) কথা কল্পনা করে নিয়েছিলেন। কল্পবিজ্ঞানের "বিজ্ঞান" অংশটিকে জনপ্রিয় করে তোলার ব্যাপারে অত্যন্ত প্রভাবশালী হয়ে উঠেছিলেন ঊনবিংশ শতাব্দীর ফরাসি লেখক জুল ভার্ন। ১৮৬৫ সালে প্রকাশিত উপন্যাস ফ্রম দি আর্থ টু দ্য মুন ও তার সিক্যোয়েল অ্যারাউন্ড দ্য মুন-এ তিনি মহাকাশ ভ্রমণের প্রণালীটি গাণিতিকভাবে ব্যাখ্যা করেন এবং এই ভ্রমণের বাহন বন্দুক দ্বারা উৎক্ষিপ্ত মহাকাশ ক্যাপসুলটিকে বর্ণনা করা হয় কথাসাহিত্যে "বৈজ্ঞানিকভাবে ধারণাকৃত" এই ধরনের প্রথম যান হিসেবে।  পার্সি গ্রেগের অ্যাক্রস দ্য জোডিয়াক (১৮৮০) উপন্যাসে ছোটো বাগান সহ এক মহাকাশযানের উল্লেখ আছে, এটি হাইড্রোপনিকের একটি আদি ভাবীকথন।  অপর যে লেখক কল্পবিজ্ঞান গদ্যের সঙ্গে বাস্তবসম্মত বৈজ্ঞানিক ধারণাগুলি অন্তর্ভুক্ত করার চেষ্টা করেছিলেন তিনি হলেন নতুন শতাব্দীর প্রথম দিকের রাশিয়ান লেখক ও বিজ্ঞানী কন্স্তান্তিন ৎসিওলকোভ্স্কি। তিনি রকেট ক্ষেপণাস্ত্রবিদ্যার ধারণাটিকে জনপ্রিয় করে তোলার জন্য সমধিক পরিচিত।  জর্জ মানের মতে, রবার্ট এ. হাইনলাইনের রকেট শিপ গ্যালিলিও (১৯৪৭) ও আর্থার সি. ক্লার্কের প্রিলিউড টু স্পেস-এর মতো উপন্যাসগুলি হল প্রথম যুগের কয়েকটি প্রভাবশালী আধুনিক রচনা, যেগুলি মহাকাশ ভ্রমণের বৈজ্ঞানিক ও প্রকৌশলগত দিকগুলির প্রতি বিশেষ দৃষ্টি দিয়েছিল।  ১৯৬০-এর দশক থেকে জনসাধারণের মধ্যে আধুনিক প্রযুক্তির ক্রমবর্ধমান জনপ্রিয়তার ফলে কল্পবিজ্ঞানে অত্যাধুনিক অথচ আপাতগ্রাহ্যভাবে বাস্তব আধুনিক প্রযুক্তির ভিত্তিতে নির্মিত আন্তঃনাক্ষত্রিক মহাকাশযানের মাধ্যমে মহাকাশযাত্রার বর্ণনা দেওয়ার প্রবণতা বাড়তে থাকে।
আলোক অপেক্ষা মন্থর
আন্তঃনাক্ষত্রিক ভ্রমণের ক্ষেত্রে আলোক-অপেক্ষা-দ্রুতগামী গতিগুলিকে প্রায়শই অবাস্তব জ্ঞান করা হয়। এই বিষয়টির অধিকতর বাস্তবসম্মত বর্ণনাগুলি প্রায়শই "প্রজন্মযান"-এর ধারণাটিকে কেন্দ্র করে দেওয়া হয়ে থাকে। এই প্রজন্মযানগুলি আলোক অপেক্ষা মন্থর গতিতে যায় এবং তার ফলে গন্তব্যে পৌঁছাতে যাত্রীদের অনেক প্রজন্ম লেগে যায়। আন্তঃনাক্ষত্রিক ভ্রমণের অন্যান্য বৈজ্ঞানিকভাবে আপাতগ্রাহ্য ধারণাগুলির মধ্যে রয়েছে সাসপেন্ডেড অ্যানিমেশন এবং অল্প ক্ষেত্রে আয়ন ড্রাইভ, সোলার সেইল, বাসার্ড র‍্যামজেট ও সময় প্রসারণ।
আলোক অপেক্ষা দ্রুততর
কোনও কোনও রচনায় আইনস্টাইনের আপেক্ষিকতার সাধারণ তত্ত্ব এবং এই তত্ত্ব কোয়ান্টাম বলবিদ্যার যে বাধার সম্মুখীন হয়েছে তা নিয়ে আলোচনা করা হয়েছে। এই সব লেখায় কীটগহ্বর ও কৃষ্ণগহ্বরের মধ্যে দিয়ে মহাকাশ ভ্রমণের ধারণাটিকে অন্তর্ভুক্ত করা হয়েছে। কীটগহ্বর ছাড়াও র‍্যাপ বুদবুদ হল কল্পবিজ্ঞানে মহাকাশযাত্রার জন্য ব্যবহৃত আপেক্ষিকতার সাধারণ তত্ত্বের ক্ষেত্র সমীকরণের আরেকটি সম্ভাব্য সমাধান।  অনেক লেখক যদিও এই সব সমস্যা আড়াল করে হাইপারড্রাইভ, জাম্প ড্রাইভ, র‍্যাপ ড্রাইভ ও স্পেস ফোল্ডিং-এর মতো আবিষ্কারগুলিকে ব্যবহার করে হাইপারস্পেস (তাছাড়া সাবস্পেস, নালস্পেস, ওভারস্পেস, জাম্পস্পেস ও স্লিপস্ট্রিম) ভ্রমণের মতো সম্পূর্ণ কাল্পনিক ধারণাগুলিকে তুলে ধরেছেন।      সম্পূর্ণ কাল্পনিক যন্ত্রপাতির মাধ্যমে মহাকাশ ভ্রমণের বিবরণ প্রদান একটি বহু পুরনো প্রথা – বিংশ শতাব্দীর প্রথম ভাগেই ভার্ন এইচ. জি. ওয়েলসের দ্য ফার্স্ট মেন ইন দ্য মুন (১৯০১) উপন্যাসটির সমালোচনা করেন বাস্তবসম্মত বিজ্ঞানকে পরিত্যাগ করার জন্য (ওয়েলস বর্ণিত মহাকাশযানটি ‘ক্যাভোরাইট’ নামে এক মাধ্যাকর্ষণ-বিরোধী পদার্থের উপর নির্ভরশীল ছিল)।   কাল্পনিক যন্ত্রগুলির মধ্যে ১৯৭০-এর দশকে মধ্যভাগ থেকে হাইপারস্পেসের মাধ্যমে ভ্রমণের ধারণাটিকে সর্বাধিক জনপ্রিয়তা অর্জনকারী ধারণা হিসেবে বর্ণনা করা হত। এর জনপ্রিয়তা হাইপারড্রাইভের রূপে আরও বৃদ্ধি পায় স্টার ওয়ারস ফ্র্যাঞ্চাইজের মাধ্যমে।  কাল্পনিক যন্ত্রগুলি বর্তমানে পদার্থবিজ্ঞানের সঙ্গে যুক্ত বিভিন্ন সমস্যার ‘সমাধান’ করলেও (যেমন আলোর চেয়ে দ্রুতগতিতে ভ্রমণের অসুবিধা) কোনও কোনও লেখক নতুন সমস্যার উদ্ভাবন করেন। যেমন, এই ধরনের যন্ত্রগুলি ব্যবহারের একটি সাধারণ সমস্যা হল অন্যান্য বস্তুগুলির নৈকট্য, কোনও কোনও ক্ষেত্রে এগুলির ব্যবহার শুধুমাত্র সৌরজগৎের বাইরেই সম্ভব।
সাধারণভাবে মহাকাশে ভ্রমণের প্রণালীটি শুধুই কাঙ্ক্ষিত ফললাভের একটি উপায় মাত্র হলেও, কোনও কোনও রচনার ক্ষেত্রে (বিশেষ করে ছোটোগল্পের ক্ষেত্রে) এটি কাহিনিকাঠামোর একটি গুরুত্বপূর্ণ দিক। এই ধরনের রচনায় হাইপারস্পেসের রহস্য বা ভুল বা যান্ত্রিক গোলযোগের ফলে হারিয়ে যাওয়ার পরিণামের বিষয়গুলি তুলে ধরা হয়।
/ই/ (অপারেটিং সিস্টেম)
/ই/ (আগের ইলো) অ্যান্ড্রয়েড মোবাইল প্ল্যাটফর্মের স্মার্টফোনের জন্যে একটি ফ্রি ও ওপেন সোর্স অপারেটিং সিস্টেম। এটা লিনিয়াজওএসের ফোর্ক। ই ফাউন্ডেশন এর উন্নয়ন করেন, আর ই ফাউন্ডেশনের প্রতিষ্ঠাতা গেল ডুভ্যাল। /ই/ গোপনীয়তার সফটওয়্যার হিসেবে পরিচিত ও কোন মালিকানাধীন গুগল অ্যাপলিকেশন বা সেবা অন্তর্ভুক্ত থাকে না।
শ্রীশচন্দ্র চট্টোপাধ্যায়
শ্রীশচন্দ্র চট্টোপাধ্যায় (জন্ম: ১১ সেপ্টেম্বর, ১৮৭৩ - মৃত্যু: ?, ১৯৬৬) ছিলেন তদানীন্তন পাকিস্তান গণ-পরিষদের সদস্য। একাধারে তিনি ছিলেন শিক্ষক, আইনজীবী, ভারতবিভাগ প্রস্তাবের ঘোরবিরোধী। ঢাকার চুরাইন (সম্ভবতঃ জুরাইন) এলাকায় জন্মগ্রহণ করেন। তার পিতার নাম ছিল নবীনচন্দ্র। ১৯৬২ সালে পাকিস্তান ত্যাগ করে ভারতবর্ষে চলে যান। তিনি জাতীয়তাবাদী আন্দোলনের ভাবধারায় প্রভাবান্বিত ছিলেন।
/ই/ (অপারেটিং সিস্টেম)
ইতিহাস
২০১৭ সালে ডুভ্যাল "Leaving Apple & Google: my /e/ odyssey" শিরোনামের একটা প্রবন্ধ সিরিজে,  প্রথম গোপনীয়তা-ক্ষতিকারক সফটওয়্যারবিহীন অপারেটিং সিস্টেমের কথা বলেন। যার পর পর শুরু হয় কিকস্টারার গণতহবিল সংগ্রহ ক্যাম্পেইন। প্রাথমিকভাবে এর নাম ছিলো ইলো, কিন্তু স্বত্বাধিকারগত কারণে পরবর্তীকালে /ই/ করা হয়।
শ্রীশচন্দ্র চট্টোপাধ্যায়
প্রারম্ভিক জীবন
১৮৯৩ সালে নারায়ণগঞ্জ স্কুল থেকে এন্ট্রান্স পাস করে ঢাকা জগন্নাথ কলেজে ভর্তি হন। সেখান থেকে ১৮৯৫ সালে এফ.এ., ১৮৯৭ সালে ঢাকা কলেজ থেকে বি.এ. ও ১৯০৪ সালে বি.এল. পাশ করেন। কলেজ জীবনে বিপ্লবী অনুশীলন দলের ব্যায়াম সমিতিতে যোগ দিয়েছিলেন। অতঃপর ১৮৯৭ সাল থেকে ১৯০৫ সাল পর্যন্ত সময়কালে নারায়ণগঞ্জ স্কুলে শিক্ষকতা করেছেন। সেখানে তিনি ইতিহাস ও গণিত বিষয় পড়াতেন। তারপর থেকে জাতীয়তাবাদী আন্দোলনে সক্রিয় হন।
ঢাকা ষড়যন্ত্র, বরিশাল ষড়যন্ত্র ও গৌহাটি গুলিবর্ষণ মামলায় উকিলরূপে আসামীপক্ষ সমর্থন করেন। অসহযোগ আন্দোলনে যোগ দিয়ে আইন ব্যবসায় ছেড়ে দেন। দেশবন্ধু চিত্তরঞ্জন দাসকে স্বরাজ্য দল গঠনে প্রভূতঃ সাহায্য করেন।
রাজনৈতিক জীবন
১৯২৬ সালে একটি বক্তৃতার জন্য তিনি কারাদণ্ডে দণ্ডিত হন। ১৯২৮ সালে কলকাতা কংগ্রেসে গান্ধীজীর ডোমিনিয়ন স্ট্যাটাস দাবি প্রস্তাবের প্রবল বিরোধিতা করেন। ১৯৩২ সালে পুনরায় ডুর্নো গুলিবর্ষণ মামলায় তাকে আবারো কারাদণ্ডে দণ্ডিত করা হয়। ১৯৩৫ সালে ঢাকা জেলা কংগ্রেসের সভাপতি হিসেবে মনোনীত হন। ১৯৪২ সালে ভারত-ছাড় আন্দোলনে যোগ দেন তিনি। ভারতবিভাগ প্রস্তাবের ঘোরতর বিরোধিতা করেছেন। ভারত বিভাজনের পর তিনি পাকিস্তানে থেকে যান। ১৯৪৮ থেকে ১৯৫৫ সাল পর্যন্ত পাকিস্তান গণ-পরিষদের সদস্য ছিলেন। পাকিস্তানের প্রতিনিধিরূপে বিভিন্ন বৈদেশিক সম্মেলনে যোগ দেন।
/ই/ (অপারেটিং সিস্টেম)
প্রাক-ইন্সটলকৃত অ্যাপলিকেশন
মোবাইল অ্যাপলিকেশনের একটি সেট পূর্ব থেকেই এ অপারেটিং সিস্টেমে ইন্সটল করা থাকে:
/ই/ কোন গুগল অ্যাপলিকেশন প্রাক ইন্সটলকৃত হিসেবে রাখে না।
বৈশিষ্ট্য
/ই/ অনেকগুলো স্বকীয় বৈশিষ্ট্য ধারণ করে, যা লিনিয়াজওএসে নেই:
কম্যুনিটি
/ই/-এর হাজারও ব্যবহারকারীর একটি সক্রিয় ব্যবহারকারী ভিত রয়েছে। ব্যবহারকারীর সাথে যোগাযোগ রাখতে ও সমর্থন প্রদান করতে, /ই/ টিম টেলিগ্রাম চ্যানেল ও একটি আলোচনা ফোরাম ব্যবহার করে।
ভারতের রাজ্য সংগীতের তালিকা
ভারত দক্ষিণ এশিয়ার একটি দেশ। এটি রাজ্য এবং কেন্দ্রশাসিত অঞ্চল নিয়ে গঠিত একটি ফেডারেশন। এর মধ্যে কয়েকটি রাজ্য এবং অঞ্চল রাজ্য বিভিন্ন অনুষ্ঠানে ব্যবহারের জন্য দাপ্তরিকভাবে রাজ্য সংগীত গ্রহণ করেছে। অন্যান্য রাজ্যের গানগুলো প্রস্তাবিত হয়েছে কিংবা জনপ্রিয়, প্রচলিত এবং এগুলোর আনুষ্ঠানিক ব্যবহার রয়েছে।
জম্মু ও কাশ্মীর বিধানসভা
জম্মু ও কাশ্মীর বিধানসভা হলো জম্মু ও কাশ্মীরের আইনসভা।
জম্মু ও কাশ্মীর রাজ্যে ২০১৯ সালের আগে বিধানসভা (নিম্নকক্ষ) এবং আইনসভা পরিষদ (উচ্চকক্ষ) নিয়ে দ্বি-কক্ষবিশিষ্ট আইনসভা বিদ্যমান ছিল। ২০১৯ সালের আগস্টে ভারতীয় সংসদ কর্তৃক গৃহীত জম্মু ও কাশ্মীর পুনর্গঠন আইন, ২০১৯ অনুযায়ী এটিকে এক-কক্ষবিশিষ্ট আইনসভায় পরিণত করা হয় এবং রাজ্যটিকে একটি কেন্দ্রশাসিত অঞ্চল হিসেবে পুনর্গঠন করা হয়।
রাজ্যপাল ২১ নভেম্বর ২০১৮ তারিখে জম্মু ও কাশ্মীরের আইনপরিষদকে বিলুপ্ত ঘোষণা করেন। তার ৬ মাসের মাথায় নতুন নির্বাচন হবে এমনটাই ধারণা করা হয়েছিল কিন্তু পরবর্তীকালে নতুন নির্বাচনী এলাকা নির্ধারণ করা হবে এমনটি বলে তা মুলতবি করা হয়েছে।
প্রজা সভা
১৯৩৪ সালে অনুষ্ঠিত প্রথম নির্বাচনে পণ্ডিত রাম চন্দর দ্যুবে নেতৃত্বাধীন লিবারেল গ্রুপ সংখ্যাগরিষ্ঠ দল হিসেবে আত্মপ্রকাশ করে এবং মুসলিম কনফারেন্স দ্বিতীয় বৃহত্তম (১৪ টি আসন সহ) হিসাবে আবির্ভূত হয়। পরবর্তী নির্বাচনসমূহ যথাক্রমে ১৯৩৮ এবং ১৯৪৭ সালে অনুষ্ঠিত হয়েছিল।
১৯৩৯ সালে, মুসলিম কনফারেন্স দলটি শেখ আবদুল্লাহর নেতৃত্বে নিজেদের নাম পরিবর্তন করে জাতীয় কনফারেন্স রাখে এবং সকল ধর্মের মানুষের কাছে দলটিকে উন্মুক্ত করে দেয়। ১৯৪৬ সালে এটি "কাশ্মীর ছেড়ে দিন" আন্দোলনের সূচনা করে এবং ১৯৪৭ সালে অনুষ্ঠিত নির্বাচনকে বয়কট করে।
পরবর্তী পথচলা
১৯৪৭ সালে জম্মু ও কাশ্মীর নামক রাজ্যটি ভারত ইউনিয়নে যোগদান করার পর মহারাজা হরি সিং শেখ আবদুল্লাহর নেতৃত্বাধীন জনপ্রিয় একটি রাজনৈতিক দলের কাছে ক্ষমতা হস্তান্তর করেন। ১৯৫১ সালে জম্মু ও কাশ্মীর রাজ্যে গণপরিষদ নির্বাচন অনুষ্ঠিত হয়েছিল। সেখানে আবদুল্লাহর জাতীয় কনফারেন্স ৭৫ টি আসনের সবকয়টিই জিতেছিল।
১৯৫৭ সালে গণপরিষদ কর্তৃক একটি নতুন সংবিধান গৃহীত হয়েছিল। উক্ত সংবিধান অনুযায়ী জম্মু ও কাশ্মীর আইন পরিষদ নামক একটি উচ্চকক্ষ এবং জম্মু ও কাশ্মীর বিধানসভা নামক একটি নিম্নকক্ষের সমন্বয়ে দ্বিকক্ষবিশিষ্ট আইনসভা প্রতিষ্ঠা করা হয়েছিল।
আগস্ট ২০১৯ এ, ভারতীয় সংসদ একটি পুনর্গঠন আইন পাস করে।২০১৯ সালের ৩১ অক্টোবর এই আইনটির ভিত্তিতে জম্মু ও কাশ্মীর রাজ্যটিকে জম্মু ও কাশ্মীর এবং লাদাখ নামে দুটি কেন্দ্রশাসিত অঞ্চলে পুনর্গঠিত করা হয়েছে। বর্তমানে জম্মু ও কাশ্মীর কেন্দ্রশাসিত অঞ্চলটিতে একটি এককক্ষবিশিষ্ট বিধানসভা রয়েছে। জম্মু ও কাশ্মীর আইন পরিষদ ১৬ই অক্টোবর ২০১৯ তারিখে আনুষ্ঠানিকভাবে বিলুপ্ত ঘোষণা করা হয়েছে।
গঠন
বিধানসভাটি প্রথমে ১০০ সদস্যের সমন্বয়ে গঠিত হয়েছিল। পরে ১৯৮৮ সালে তৎকালীন জম্মু ও কাশ্মীরের সংবিধান (বিংশ সংশোধন) এর আইন দ্বারা সদস্যসংখ্যা ১১১-তে উন্নীত করা হয়। এর মধ্যে ১৯৪৭ সালে রাজ্যটির যেসকল এলাকা পাকিস্তানের নিয়ন্ত্রণাধীন ছিল সেগুলোর জন্য ২৪টি আসন নির্দিষ্ট করা হয়।  এই আসনগুলি তৎকালীন রাজ্য সংবিধানের ৪৮ অনুচ্ছেদ অনুযায়ী ফাঁকা ছিল এবং বর্তমানে ভারতের সংবিধান অনুযায়ীও আনুষ্ঠানিকভাবে ফাঁকা রয়েছে।  এই আসনগুলি বিধানসভার মোট সদস্যপদ গণনা করার ক্ষেত্রে (বিশেষত কোরাম (সভার যে কোন অধিবেশনে সর্বনিম্ন যে সংখ্যক সদস্যকে উপস্থিত থাকতে হয়) নির্ধারণের সিদ্ধান্ত নেওয়ার জন্য, আইন গ্রহণের ক্ষেত্রে সংখ্যাগরিষ্ঠতা গণনায় এবং সরকার গঠনের ক্ষেত্রে ভোট গণনার জন্য) বিবেচনা করা হয় না।  সুতরাং বর্তমানে বিধানসভার মোট প্রতিযোগিতামূলক ও পূর্ণ আসনসংখ্যা ৮৫টি। কেন্দ্রশাসিত অঞ্চল হিসাবে পৃথক করার পরে লাদাখের জন্য ৪টি আসন নির্ধারিত করা হয়েছে। আর কাশ্মীর উপত্যকা র জন্য ৪৬টি আসন ও জম্মু অঞ্চলের জন্য ৩৭টি আসন রয়েছে।
দলীয় সদস্যপদ
ডান|থাম্ব| জুন, ২০১৮ এর সংযোজন বিধানসভাটি বর্তমানে বিলুপ্ত।
বিলুপ্তির পূর্বে বিধানসভার বিন্যাসটি ছিল নিম্নরূপঃ
মেয়াদ ও কার্যাবলী
বিধানসভার সদস্যগণ ছয় বছরের মেয়াদে ২০১৯ পর্যন্ত এবং পরবর্তীতে আরো পাঁচ বছরের জন্য নির্বাচিত হয়েছিলেন। আসনগুলিতে মূলত এক ব্যক্তি এক ভোটের ভিত্তিতে সরাসরি নির্বাচনের মাধ্যমে প্রত্যেক সদস্য নির্বাচিত হন। মুখ্যমন্ত্রীর পরামর্শে লেফটেন্যান্ট গভর্নর সংসদটিকে পূর্ণ মেয়াদ শেষ হওয়ার আগেই বাতিল করতে পারেন। লেফটেন্যান্ট গভর্নর বিধানসভার বিশেষ অধিবেশনও ডাকতে পারেন।
কর্মকর্তাবৃন্দ
স্পিকারের অধীনে অধিবেশন ডাকা হয় ও পরিচালিত হয়। সাধারণত মুখ্যমন্ত্রী সংসদের সভাপতি হন। তিনি সংখ্যাগরিষ্ঠ সদস্যদের দল (বা জোট) এর নেতা। বিরোধীদলীয় নেতা বিরোধীদল (বা জোট) কে প্রতিনিধিত্ব করেন যারা দ্বিতীয় সংখ্যাগরিষ্ঠ আসনের অধিকারী।
রাজ্যের বিধানসভা ভবনে হামলা
১ অক্টোবর ২০০১ পাকিস্তান-ভিত্তিক জঙ্গি সংগঠন জইশ-ই-মোহাম্মদ এর কতিপয় অস্ত্রধারী সন্ত্রাসী গাড়ি বোমা ও তিনজন আত্মহত্যাকারী বোম্বারকে ব্যবহার করে শ্রীনগরে জম্মু ও কাশ্মীর রাজ্যের বিধানসভা কমপ্লেক্সের ওপর হামলা চালায় ।
জোসেফ: কিং অব ড্রিমস্
জোসেফ: কিং অব ড্রিমস্ (Joseph: King of Dreams) হল ড্রিমওয়ার্কস অ্যানিমেশন কর্তৃক ২০০০ সালে নির্মিত একটি বাইবেলীয়, পারিবারিক সঙ্গীত নির্ভর কার্টুন চলচ্চিত্র, যাতে বাইবেলের বুক অব জেনেসিসে বর্নিত নবি জোসেফের কাহিনী চলচ্চিত্রায়িত হয়েছে। ১৯৯৮ সালে মুক্তিপ্রাপ্ত প্রিন্স অব ইজিপ্ট চলচ্চিত্রের পূর্ব সিক্যুয়াল হিসেবে চলচ্চিত্রটি নির্মাণ করা হয়| চলচ্চিত্রটি ডাইরেক্ট-টু-ভিডিও আকারে মুক্তি পায়।
লন্ডন তুর্কি গেজেট
লন্ডন তুর্কি গেজেট (Londra Gazete) হল লন্ডন, যুক্তরাজ্য ভিত্তিক একটি সংবাদপত্র, যা লন্ডনের তুর্কি, কুর্দি এবং তুর্কি-সাইপ্রিয়ট সম্প্রদায়ের সেবায় নিয়োজিত। এটি তুর্কি এবং ইংরেজি উভয় ভাষায় প্রকাশিত একটি দ্বিভাষিক সংবাদপত্র এবং এটি সাপ্তাহিক বৃহস্পতিবার প্রকাশিত হয়। এর ৩৯,০০০ কপি প্রচলন রয়েছে।
আচার্য বামন
আচার্য বামন (৮ম শতাব্দীর শেষার্ধ - নবম শতাব্দীর প্রথম দিকে) ছিলেন একজন ভারতীয় বক্তৃতাবিদ।
তিনি কাব্যের প্রকৃতি সম্পর্কে বামনের অনুসন্ধান রিতির তত্ত্ব নামে পরিচিত।
বামনার কাব্যলঙ্কারা সূত্রকে সাহিত্যিক নান্দনিকতার দর্শন বিকাশের প্রথম প্রচেষ্টা হিসাবে বিবেচনা করা হয়। তিনি মনে করতেন যে রিতি কাব্যের আত্মা। তিনি সূত্র আকারে তাঁর সূত্র উপস্থাপন করেন।
কামালুদ্দীন জাফরী
সাইয়্যেদ কামালুদ্দীন আব্দুল্লাহ জাফরী একজন বাংলাদেশী লেখক, ইসলামী চিন্তাবিদ ও ধর্মীয় পণ্ডিত। তিনি বিশ্বের বেশ কয়েকটি আর্থিক ও শিক্ষাপ্রতিষ্ঠানের প্রধান। তিনি বাংলাদেশ ইসলামী বিশ্ববিদ্যালয়ের প্রতিষ্ঠাতা ও ট্রাস্টি বোর্ডের চেয়ারম্যান।
জন্ম ও বংশ পরিচয়
সাইয়েদ কামালুদ্দীন জাফরী ১৯৪৫ সালের ৫ মার্চ পূর্ববাংলার ভোলা দ্বীপের বোরহানউদ্দিনের সৈয়দ আউলিয়া গ্রামে জন্মগ্রহণ করেন। তাঁর পূর্বপুরুষ জনৈক ইসলাম প্রচারক সৈয়দ আউলিয়া অষ্টাদশ শতাব্দীতে পরিবারসহ আরব দেশ থেকে দক্ষিণ বাংলায় আগমন করেছিলেন। সেখানে ত​ৎকালীন জায়গীরদার আগা বাকের খাঁ ভোলা দ্বীপের পূর্বে ও পশচিমে দুটি ছোট দ্বীপ সৈয়দ আউলিয়াকে লাখেরাজ দান করেন। জাফরীর দাদা, মুফতি সৈয়দ আব্দুল হাদী, ছিলেন ফুরফুরা দরবার শরীফের পীর আবু বকর সিদ্দিকীর অন্যতম খলিফা এবং কলকাতা আলিয়া মাদ্রাসার স্বর্ণপদক গ্র্যাজুয়েট। তাছাড়া মুফতি সৈয়দ আব্দুল হাদী ছিলেন স্থানীয় মির্জাকালু ইসলামিয়া ফাজিল মাদ্রাসার প্রতিষ্ঠাতা। জাফরীর বাবা মওলানা সৈয়দ আবু জফর আব্দুল্লাহ ছিলেন সেই মাদ্রাসার পরবর্তী মুহতামিম। জাফরীর আম্মার নাম ফাতেমা খাঁতুন। জাফরীর নানা আলহাজ মকবুল আহমদ মহাদেবপুরী ছিলেন কলাগাছিয়ার পীর সাহেবের অন্যতম খলিফা এবং সৈয়দ আব্দুল গনী মাদনীর সহযোগী।
শিক্ষা জীবন
তিনি ঢাকা আলিয়া মাদ্রাসা থেকে প্রাথমিক পড়াশুনা শেষ করেন এবং আরও সৌদি আরবের মক্কার উম্মুল কুরা বিশ্ববিদ্যালয়ে আরবি ভাষা ইনস্টিটিউট থেকে আরবি ভাষায় ডিস্টিংশনসহ উচ্চতর ডিপ্লোমা ডিগ্রি লাভ করেন।
কর্মজীবন
কামালুদ্দীন জাফরী জামেয়া কাসেমিয়া মাদ্রাসার অধ্যক্ষের দায়িত্ব পালন করছেন।
তিনি ২০০৬ সালে বাংলাদেশ ইসলামী বিশ্ববিদ্যালয় প্রতিষ্ঠা করেন এবং বর্তমানে তিনি মজলিস উমানা বা বিশ্ববিদ্যালয়ের পরিচালনা কমিটির সদস্য হিসাবে দায়িত্ব পালন করছেন। তিনি বাংলাদেশের ইসলামিক বীমা কেন্দ্রীয় শরিয়াহ কাউন্সিলের চেয়ারম্যান হিসেবেও দায়িত্ব পালন করছেন।
টিভি হোস্ট
কামালুদ্দীন জাফরী জনপ্রিয় মুসলিম দাঈ এবং এটিএন বাংলায় এর ইসলামিক প্রোগ্রাম বিভাগে উপদেষ্টা হিসাবে উপস্থিত হন।